CELEX: 32015D0749
Language: da
Date: 2015-05-07 00:00:00
Title: Kommissionens gennemførelsesafgørelse (EU) 2015/749 af 7. maj 2015 om ophævelse af beslutning 2007/410/EF om foranstaltninger mod indslæbning og spredning i Fællesskabet af kartoffeltenknoldviroid (meddelt under nummer C(2015) 3023)

12.5.2015   
            
            
               DA
            
            
               Den Europæiske Unions Tidende
            
            
               L 119/25
            
         KOMMISSIONENS GENNEMFØRELSESAFGØRELSE (EU) 2015/749
   af 7. maj 2015
   om ophævelse af beslutning 2007/410/EF om foranstaltninger mod indslæbning og spredning i Fællesskabet af kartoffeltenknoldviroid
   
      
         (meddelt under nummer C(2015) 3023)
      
   
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (1), særlig artikel 16, stk. 3, fjerde punktum, og
   ud fra følgende betragtninger:
   
               (1)
            
            
               Trods de foranstaltninger, der er fastsat i Kommissionens beslutning 2007/410/EF (2), har kartoffeltenknoldviroid nu spredt sig i Unionen på de af nævnte beslutning omfattede planter, i det følgende benævnt »de pågældende planter«, som det fremgår af officielle undersøgelser gennemført af medlemsstaterne i henhold til beslutningen.
            
         
               (2)
            
            
               Siden anvendelsen af beslutning 2007/410/EF er der imidlertid ikke blevet observeret symptomer på forekomst af kartoffeltenknoldviroid på de pågældende planter, og ifølge en udtalelse fra Den Europæiske Fødevaresikkerhedsautoritet (3) forventes virkningen af pospiviroider på de pågældende planter at være minimal. Endvidere har forekomsten af skadegøreren på de pågældende planter ikke medført en spredning af den i Unionen til andre planter end de pågældende planter.
            
         
               (3)
            
            
               Det konkluderes derfor, at foranstaltningerne i beslutning 2007/410/EF ikke er tilstrækkelige til at forebygge spredningen af kartoffeltenknoldviroid i Unionen på de pågældende planter, og at der ikke foreligger en plantesundhedsmæssig risiko, der begrunder sådanne foranstaltninger.
            
         
               (4)
            
            
               Beslutning 2007/410/EF bør derfor ophæves.
            
         
               (5)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   Beslutning 2007/410/EF ophæves.
   Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 7. maj 2015.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EFT L 169 af 10.7.2000, s. 1.
   
      (2)  Kommissionens beslutning 2007/410/EF af 12. juni 2007 om foranstaltninger mod indslæbning og spredning i Fællesskabet af kartoffeltenknoldviroid (EUT L 155 af 15.6.2007, s. 71).
   
      (3)  EFSA's videnskabelige udtalelse om vurderingen af risikoen ved pospiviroider på planter af natskyggefamilien for EU's territorium og identificeringen og evalueringen af risikostyringsmuligheder, EFSA Journal 2011;9(8):2330.